जल मीनार का निरीक्षण किया
चंदनकियारीप्रखंड प्रमुख हशिरता रजवार की शिकायत पर जिला परिषद, बोकारो से तीन सदस्यीय जांच टीम अमलाबाद पहुंची। टीम में जिला परिषद कार्यालय के कार्यपालक पदाधिकारी मोहन मिश्र, जिला अभियंता हरि दास, कनीय अभियंता नरेन्द्र नाथ शुक्ला शामिल थे। टीम ने अमलाबाद में बन रहे जल मीनार का निरीक्षण किया। पंचायत समिति सदस्य सह प्रमुख हशिरता रजवार ने निर्माण में बंगला भट्टा के ईंट, घटिया बालू सीमेंट का उपयोग करने की शिकायत की गई थी। यह काम सिंह इलेक्ट्रिकल एंड कंस्ट्रक्शन द्वारा किया जा रहा है। काम का ले आउट अगस्त 2014 में हुआ था। टीम ने प्रमुख मुखिया के पक्ष को सुनने के बाद संवेदक के केयर टेकर प्रकाश कुमार चौधरी को साइड बुक रखने की हिदायत दी। टीम में शामिल पदाधिकारियों ने बताया कि चंदनकियारी प्रमुख की शिकायत पर जिप अध्यक्ष द्वारा तीन सदस्यीय जांच टीम बनाई गई है। शिकायत के आधार पर जांच की गई।
hin_Deva hin_Deva